SDP:n puoluevaltuusto äänesti Sanna Marinin pääministeriehdokkaakseen. Hän voitti äänestyksessä niukasti Antti Lindtmanin äänin 32–29.

pääministeriehdokkaakseen. Hän voitti äänestyksessä niukasti äänin 32–29. SDP päätti sunnuntai-iltana myös puolueen tulevasta ministerijaosta. Ministerinsalkkujen jakoihin tuli reippaasti muutoksia.

Pääministerin tehtävästä eronnutta Antti Rinnettä (sd.) ehdotetaan eduskunnan varapuhemieheksi. Nykyinen varapuhemies Tuula Haatainen (sd.) siirtyisi työministeriksi.

(sd.) ehdotetaan eduskunnan varapuhemieheksi. Nykyinen varapuhemies (sd.) siirtyisi työministeriksi. Hallitusneuvottelut saatiin päätökseen sunnuntaina iltapäivällä. Hallitus muodostetaan entiselle pohjalle, eikä hallitusohjelmaan tule muutoksia.

Keskustan Katri Kulmuni toivoo, että uusi hallitus pääsee aloittamaan puhtaalta pöydältä.

Hurja politiikan päivä on tullut päätökseensä. SDP:n puoluevaltuusto valitsi sunnuntai-iltana Sanna Marinin Suomen tulevaksi pääministeriksi. Marin voitti äänestyksessä Antti Lindtmanin niukasti, sillä eroa oli vain kolme ääntä.

Marinista tulee maailman nuorin istuva pääministeri.

Myöhemmin illalla SDP julkisti myös ehdotuksensa puolueen ministerinsalkkujen jaosta sekä tällä viikolla eronneen pääministeri Antti Rinteen tulevasta tehtävästä. Rinnettä ehdotetaan eduskunnan varapuhemieheksi.

SDP:n ministerisalkkujen jakoon on luvassa runsaasti muutoksia. Ehdotuksen myötä muun muassa Posti-kohun jälkeen eronnut Sirpa Paatero palaisi kuntaministeriksi. Omistajaohjauksen salkku kuitenkin siirtyisi Tytti Tuppuraiselle, josta tulisi eurooppa- ja omistajaohjausministeri.

Sunnuntai alkoi Rinteen hallitustunnusteluilla, ja päivän hallitusneuvottelut saatiin nopeasti käytyä läpi. Neuvottelujen tulos oli odotettu: Hallitus muodostetaan vanhalle pohjalle. Hallitusohjelmaan ei myöskään tule muutoksia.

Seurasimme päivän tapahtumia tässä artikkelissa aamusta alkaen.

Osa artikkelin sisällöstä ei ole välttämättä saavutettavissa esimerkiksi ruudunlukuohjelmalla.

Hallitustunnustelija Antti Rinne (sd.) kokoaa tänään Suomeen uutta hallitusta. Kaikki kaatuneen hallituksen viisi puoluetta ilmoittivat eilen olevansa sitoutuneita entiseen pohjaan ja hallitusohjelmaan. Rinne tapasi aamulla eri eduskuntaryhmien edustajia ja kokoaa nyt uutta hallitusta vanhalle pohjalle.

Illalla SDP:n puoluevaltuusto päättää, ehdottaako se uuden hallituksen pääministeriksi puolueen eduskuntaryhmän puheenjohtajaa Antti Lindtmania vai edellisen hallituksen liikenne- ja viestintäministeriä Sanna Marinia. Ehdokkaasta äänestetään suljetulla lippuäänestyksellä, eikä ole varmaa, tuleeko äänestystulos julki ennen Ylen puoli yhdeksän uutislähetystä.

SDP esittää sitten henkilöitä muihin ministeripesteihinsä. Keskusta, vihreät, vasemmistoliitto ja RKP päättävät hallitukseen osallistumisesta sunnuntain ja maanantain aikana.

Lopulta eduskunta äänestää pääministeriehdokkaan hyväksymisestä, mutta mikäli kaikki edellisen hallituksen puolueet sitoutuvat sovittuun, on kyseessä pelkkä muodollisuus. Tavoitteena on, että uusi hallitus päästään nimittämään tiistaina.

Yle seuraa päivän tapahtumia hetki hetkeltä tässä artikkelissa.

Lue lisää:

Kaikki kaatuneen hallituksen viisi puoluetta ovat valmiit jatkamaan vanhalta pohjalta

SDP:n ministeriehdokkaiden nimien selviäminen voi kestää myöhäiseen sunnuntai-iltaan

Kansalta murskatuomio Rinteelle Ylen kyselyssä: yli puolet pitää eron syynä pääministerin omia toimia, neljännes katsoo kepun pettäneen